Man beseer na hy by Kaapstad-hawe valArgieffoto van Kaapstad se hawe Foto: luxury-safari.net ŉ 24-jarige man is in ŉ ernstige toestand nadat hy Woensdagmiddag vyf meter ver geval het op ŉ skip in Kaapstad se hawe. “Die man het op die dek van die skip gelê toe paramedici by die toneel opgedaag het,” het Russel Meiring, woordvoerder van ER24, in ŉ verklaring gesê. “Bemanningslede het om hom gestaan en hulle het reeds noodhulp begin toepas.” Die man het ernstige beserings aan sy pelvis en bene opgedoen. “Hy is na ŉ privaat hospitaal geneem vir verdere behandeling.” Die man het glo gegly en geval toe hy bo-op skeepsvraghouers gewerk het.